ddrg/super_eurlex huggingface dataset:
P6_TA(2004)0050
Guantánamo
Euroopa Parlamendi resolutisoon Guantánamo kohta
Euroopa Parlament,
— võttes arvesse oma eelnevaid resolutsioone Guantánamo kinnipeetavate õiguste kohta õiglasele kohtu-
protsessile ja eriti 10. märtsi 2004. a. soovitust nõukogule (1);
— võttes arvesse piinamise ning muu julma, ebainimliku ja alandava kohtlemise või karistuse vastast kon-
ventsiooni, mille ÜRO Peaassamblee võttis vastu 10. detsembril 1984;
— võttes arvesse oma kodukorra artikli 115 lõiget 5;
A. arvestades, et nii Ameerika Ühendriigid kui ka ELi liikmesriigid on korduvalt kinnitanud oma pühendu-
must demokraatlikele väärtustele, mis on atlandiülese kogukonna ja solidaarsuse aluseks: vabadusele,demokraatiale, õigusriigi põhimõttele ja inimõigustele;
B. arvestades, et vaid Guantánamo Bays peetakse kinni umbes 580 inimest;
C. arvestades, et vastavalt pealtnägijate kinnitustele on paljusid Guantánamo Bay kinnipeetavaid regulaar-
selt julmalt ja vägivaldselt koheldud;
D. arvestades, et kolm vabastatud briti päritolu kinnipeetavat on 115-leheküljelises raportis, mis avaldati
4. augustil 2004. aastal kirjeldanud tingimusi ülekuulamiste läbiviimisel;
E. arvestades, et USA ülemkohus on oma otsusega keelanud Guantánamo Bay vangide tähtajatu ilma
kohtuotsuseta kinnipidamise;
F. arvestades, et ELi institutsioonid, liikmesriigid ja avalik arvamus on mures Guantánamo Bay mereväe-
baasis valitsevate tingimuste üle ning on nõudnud kinnipeetavate kohtlemist vastavalt õigusriigi põhi-mõtetele, sõltumata kinnipeetavate rahvusest või päritolust;
1. rõhutab, et seoses terrorismiohuga on demokraatlike riikide üheks peamiseks kohustuseks kaitsta
otsustavalt oma kodanikke, võidelda järjekindlalt ja visalt terrorismiga ning paljastada ja hävitada terroristli-kud võrgustikud; rõhutab tugevalt, et seda võitlust ei saa pidada rahvusvahelist õigust rikkudes ning tegutse-des väljakujunenud ja jagatud väärtuste, näiteks inimõiguste ja õigusriigi põhimõtete ja vastava Genfikonventsiooni vastaselt;
2. täheldab rahuloluga, et mitmed kinnipeetavad on saanud suuremaid õigusi eravestlusteks sõltumatute
advokaatidega; nõuab siiski, et iga kinnipeetavat koheldaks vastavalt rahvusvahelisele humanitaarõigusele
ning et iga kinnipeetava üle peaks kohut pädev, sõltumatu ja erapooletu tribunal, rakendades ja näidatesväärtusi, millel me tugineme;
3. kordab soovitusi, mida ta tegi nõukogule 2004. a 10. märtsil seoses Guantánamo Bay's hoitavate
kinnipeetavate õigusliku olukorraga ja sellega seostuva võimaliku mõjuga ELi-USA partnerlusele;
4. kutsub Ameerika Ühendriikide ametivõime üles võimaldama kõigi USA poolt kinni peetavate isikutega
seonduvate väidetavate piinamise ja halvasti kohtlemise juhtumite erapooletut ja sõltumatut uurimist;
5. teeb parlamendi presidendile ülesandeks edastada käesolev resolutsioon nõukogule, komisjonile, ÜVJP
kõrgele esindajale, liikmesriikide parlamentidele ning Ameerika Ühendriikide presidendile ja kongressile.
(1) Vastuvõetud tekstid (P5_TA-PROV(2004)0168).14.7.2005 ET C 174 E/193 Euroopa Liidu Teataja
Neljapäev, 28. oktoober 2004
P6_TA(2005)0307

Eksporditoetused elusveiste kolmandatesse riikidesse eksportimisel

Euroopa Parlamendi deklaratsioon eksporditoetuste kohta elusveiste kolmandatesse riikidesse eksportimisel

Euroopa Parlament,

- võttes arvesse kodukorra artiklit 116,

A. märkides, et igal aastal eksporditakse Euroopa Liidust umbes 200000 elusveist Liibanoni ja Egiptusesse;

B. märkides, et viimastel aastatel on nende loomade eksportimisel makstud umbes 60000000 EUR toetusi igal aastal ja 2005. aastal on eksporditoetusteks ette nähtud kuni 77000000 EUR;

C. tundes muret, et teekond võib kesta kuni kümme päeva, saabumisel hooldatakse ja tapetakse loomi viisil, mis ELi õiguse kohaselt on ebaseaduslik, ja seetõttu on loomade kannatused väga suured;

D. tundes muret, et kehtivaid õigusakte ei rakendata ja igal juhul on need loomade heaolu kaitsmiseks ebapiisavad;

1. tunnistades, et EL mõistab, et loomad on aistimisvõimelised olendid;

2. palub komisjonil ja nõukogul viivitamatult ja püsivalt lõpetada eksporditoetuste maksmine elusveiste eksportimisel kolmandatesse riikidesse;

3. nõuab selle asemel kasutama avaliku sektori vahendeid kavadeks, millega edendatakse ja kaitstakse loomade heaolu;

4. teeb presidendile ülesandeks edastada käesolev deklaratsioon koos allakirjutanute nimedega nõukogule ja komisjonile:

--------------------------------------------------
Euroopa Parlamendi resolutsioon euro ning majandus- ja rahaliidu teabe- ja kommunikatsioonistrateegia rakendamise kohta (2005/2078(INI))



Euroopa Liidu Teataja 157 E , 06/07/2006 Lk 0073 - 0077



P6_TA(2005)0269 Jean-Charles Marchiani puutumatuse ja privileegide kaitse taotlus Euroopa Parlamendi otsus Jean-Charles Marchiani puutumatuse ja privileegide kaitse taotluse kohta (2005/2105(IMM)) Euroopa Parlament, - võttes arvesse Jean-Charles Marchiani 19. mai 2005. aasta puutumatuse kaitse taotlust, mis esitati täiskogule 26. mail 2005; - võttes arvesse 8. aprillil 1965. aastal tehtud Euroopa ühenduste privileegide ja puutumatuse protokolli artikleid 9 ja 10 ning Euroopa Parlamendi liikmete valimist otsestel üldvalimistel käsitleva 20. septembri 1976. aasta akti artikli 6 lõiget 2; - võttes arvesse Euroopa Ühenduste Kohtu 12. mai 1964. aasta ja 10. juuli 1986. aasta otsuseid [1]; - võttes arvesse kodukorra artikli 6 lõiget 3 ja artiklit 7; - võttes arvesse õiguskomisjoni raportit (A6-0208/2005), A. arvestades, et Jean-Charles Marchiani valiti Euroopa Parlamenti viiendatel otsestel üldvalimistel 13. juunil 1999. aastal, Euroopa Parlament kontrollis tema mandaati 15. detsembril 1999. aastal [2] ja tema mandaat lõppes 19. juulil 2004; B. arvestades, et perioodil, mil hr Marchiani oli Euroopa Parlamendi liige, andsid Prantsusmaa kohtuvõimud korralduse kuulata pealt mõnesid tema ja teiste isikute vahel aset leidnud telefonikõnesid; C. arvestades, et Euroopa Parlamendi istungjärkude kestel kehtib Euroopa Parlamendi liikmete suhtes samasugune puutumatus nagu nende riigi parlamendiliikmete suhtes [3]; D. arvestades, et vastavalt Prantsuse Vabariigi kriminaalmenetluse koodeksi artiklile 100-7 ei tohi parlamendiliikmete ega senaatorite telefonikõnesid pealt kuulata, ilma et kohtuuurija eelnevalt vastava parlamentaarse asutuse esimeest sellest teavitab; E. arvestades, et Prantsuse Vabariigi kassatsioonikohus, minnes vastuollu põhimõttega iura novit curia, ei arvestanud 16. märtsi 2005. aasta otsuse nr 1784 juures 8. eelnimetatud protokolli artiklit 10 ega võimaldanud hr Jean-Charles Marchianile Prantsuse Vabariigi parlamentaarsete asutuste liikmete jaoks kriminaalmenetluse koodeksi artikliga 100-7 kehtestatud puutumatust, 1. otsustab kaitsta endise parlamendiliikme hr Jean-Charles Marchiani privileege ja puutumatust; 2. nõuab Prantsuse Vabariigi kassatsioonikohtu 16. märtsi 2005. aasta otsuse nr 1784 tühistamist või kehtetuks tunnistamist ning selle igasuguse faktilise ja õigusliku toime peatamist; 3. teeb presidendile ülesandeks edastada käesolev otsus ja vastutava komisjoni raport viivitamatult Prantsuse Vabariigi kassatsioonikohtule, valitsusele, Rahvusassambleele ja Senatile. [1] Kohtuasi 101/63: Wagner v. Fohrmann ja Krier [1964] EKL, lk 383, ja kohtuasi 149/85: Wybot v. Faure ja teised [1986] EKL, lk 2391. [2] Euroopa Parlamendi 15. detsembri 1999. aasta otsus Euroopa Parlamendi viiendate otseste üldvalimiste ( 10.- 13.6.1999) mandaatide kontrollimise kohta (ELT C 296, 18.10.2000, lk 93). [3] Vt Euroopa ühenduste privileegide ja puutumatuse protokolli artikli 10, lõike 1 punkti a. --------------------------------------------------
Euroopa Parlamendi resolutsioon puu- ja köögiviljaturu ühise korralduse lihtsustamise kohta (2004/2193(INI))



Euroopa Liidu Teataja 092 E , 20/04/2006 Lk 0284 - 0292



P6_TA(2005)0173 Kutsekvalifìkatsioonide tunnustamine ***II Euroopa Parlamendi õigusloomega seotud resolutsioon nõukogu ühise seisukoha kohta eesmärgiga võtta vastu Euroopa Parlamendi ja nõukogu direktiiv kutsekvalifìkatsioonide tunnustamise kohta (13781/2/2004 – C6-0008/2005 – 2002/0061(COD)) (Kaasotsustamismenetlus: teine lugemine) Euroopa Parlament, - võttes arvesse nõukogu ühist seisukohta (13781/2/2004 – C6-0008/2005) [1]; - võttes arvesse esimese lugemise seisukohta [2] Euroopa Parlamendile ja nõukogule esitatud komisjoni ettepaneku (KOM(2002)0119) [3] küsimuses; - võttes arvesse komisjoni muudetud ettepanekut (KOM(2004)0317); - võttes arvesse EÜ asutamislepingu artikli 251 lõiget 2; - võttes arvesse kodukorra artiklit 62; - võttes arvesse siseturu- ja tarbijakaitsekomisjoni teise lugemise soovitust (A6-0119/2005), 1. kiidab ühise seisukoha muudetud kujul heaks; 2. teeb presidendile ülesandeks edastada parlamendi seisukoht nõukogule ja komisjonile. [1] ELT C 58 E, 8.3.2005, lk 1. [2] ELT C 97 E, 22.4.2004, lk 231. [3] EÜT C 181 E, 30.7.2002, lk 183. --------------------------------------------------
P6_TA(2005)0302

Bulgaaria ja Rumeenia ühinemisprotsess

Euroopa Parlamendi resolutsioon Bulgaaria ja Rumeenia ühinemisprotsessi kohta

Euroopa Parlament,

- võttes arvesse ühinemislepingut Bulgaaria ja Rumeeniaga, mis allkirjastati 25. aprillil 2005;

- võttes arvesse, et Bulgaaria ja Rumeenia saavutatud edu võimaldas lõpetada ühinemisläbirääkimised, kuid arvestades samuti vajadust jätkata jõupingutusi komisjoni 2004. aasta eduaruandes ja Euroopa Parlamendi hiljutistes, nii enne kui ka pärast ühinemislepingu sõlmimist vastu võetud resolutsioonides tuvastatud puuduste kõrvaldamiseks;

- võttes arvesse Euroopa Parlamendi presidendi ja komisjoni presidendi vahelist kirjavahetust, mis käsitleb Euroopa Parlamendi täielikku kaasamist ühinemislepingus sisalduvate kaitseklauslite kohaldamise kaalutlustesse;

- võttes arvesse tõsiasja, et valmistudes Bulgaaria ja Rumeenia ühinemiseks Euroopa Liiduga 1. jaanuaril 2007 või 1. jaanuaril 2008, kui tuleks kohaldada ühinemislepingus sisalduvaid kaitseklausleid, on acquis' jätkuvalt arenev ja muutuv;

- võttes arvesse tõsiasja, et nõukogu ja komisjon lubavad Bulgaaria ja Rumeenia vaatlejaid osaleda mõnes oma sisemenetluses, et tagada neile kahele riigile vähemalt võimalus saada teavet neid puudutavatest õigusloomealastest arengutest;

- võttes arvesse kodukorra artikli 103 lõiget 4,

1. rõhutab veel kord, et jälgib ka edaspidi täpselt protsessi, mis viib lõpuks Bulgaaria ja Rumeenia ühinemiseni, ning palub komisjonil ennast korrapäraselt informeerida missugusel määral Bulgaaria ja Rumeenia ametivõimud austavad neile ühinemislepingutega antud kohustusi; rõhutab, et ühinemislepingutele anti heakskiit tingimusel, et nõukogu ja komisjon kaasavad Euroopa Parlamendi täielikult otsuste tegemisse, kui see puudutab ühinemislepingus sisalduvate kaitseklauslite võimalikku kohaldamist seoses Bulgaaria ja Rumeenia ühinemisega;

2. rõhutab, et Euroopa Parlament võttis kümne uue liikmesriigi parlamentide vaatlejaid vastu kogu perioodi jooksul alates ühinemislepingu allkirjastamisest kuni tegeliku ja ametliku Euroopa Liiduga ühinemiseni;

3. juhib tähelepanu sellele, et kuigi vaatlejate kohalolek ja nende tegelik mõju olid piiratud, ei võimaldanud selline kokkulepe liituvate riikide demokraatlikult valitud parlamendiliikmetel end mitte üksnes kurssi viia Euroopa Parlamendi menetlustega, vaid andis ka võimaluse jälgida lähedalt ühenduse õigusaktide tegelikku vastuvõtmist;

4. rõhutab, et Bulgaaria ja Rumeenia parlamentide vaatlejate saabumine vastavalt esimeeste konverentsi otsusele võib aidata kaasa edasisele edukale Euroopa Liiduga ühinemise ettevalmistamisele ning eelkõige tagada, et täidetakse läbirääkimiste käigus võetud kohustusi;

5. toetab seetõttu esimeeste konverentsi äsjast, 9. juunil 2005 vastu võetud otsust kutsuda Bulgaaria ja Rumeenia parlamenti määrama Euroopa Parlamendi vaatlejaid ja võtma neid vastu alates 26. septembrist 2005 kuni nende riikide ametliku ühinemiseni Euroopa Liiduga;

6. teeb presidendile ülesandeks edastada käesolev resolutsioon nõukogule, komisjonile ja Bulgaaria ning Rumeenia valitsustele ja parlamentidele.

--------------------------------------------------
Euroopa Parlamendi resolutsioon territoriaalse ühtekuuluvuse rolli kohta regionaalarengus (2004/2256(INI))



Euroopa Liidu Teataja 227 E , 21/09/2006 Lk 0509 - 0511



P6_TA(2005)0353 Raamatupidamise ja konsolideeritud aastaaruannete kohustuslik auditeerimine ***I Euroopa Parlamendi õigusloomega seotud resolutsioon ettepaneku kohta võtta vastu Euroopa Parlamendi ja nõukogu direktiiv raamatupidamise aastaaruannete ja konsolideeritud aastaaruannete kohustusliku auditeerimise kohta ning millega muudetakse nõukogu direktiive 78/660/EMÜ ja 83/349/EMÜ (KOM(2004)0177 — C6-0005/2004 — 2004/0065(COD)) (Kaasotsustamismenetlus: esimene lugemine) Euroopa Parlament, - võttes arvesse komisjoni ettepanekut Euroopa Parlamendile ja nõukogule (KOM(2004)0177) [1]; - võttes arvesse EÜ asutamislepingu artikli 251 lõiget 2 ja artikli 44 lõike 2 punkti g vastavalt millele komisjon Euroopa Parlamendile ettepaneku esitas (C6-0005/2004); - võttes arvesse kodukorra artiklit 51; - võttes arvesse õiguskomisjoni raportit ja majandus- ja rahanduskomisjoni, siseturu- ja tarbijakaitsekomisjoni ning tööstuse, teadusuuringute ja energeetikakomisjoni arvamusi (A6-0224/2005), 1. kiidab komisjoni ettepaneku muudetud kujul heaks; 2. palub komisjonil küsimus uuesti Euroopa Parlamenti saata, kui ta kavatseb ettepanekut oluliselt muuta või seda teise tekstiga asendada; 3. teeb presidendile ülesandeks edastada Euroopa Parlamendi seisukoht nõukogule ja komisjonile. [1] ELTs seni avaldamata. --------------------------------------------------
P6_TA(2006)0030
Peruu
Euroopa Parlamendi resolutsioon Peruu kohta
Euroopa Parlament,
— võttes arvesse varasemaid ELi inimõiguste aastaaruandeid;
— võttes arvesse oma varasemaid resolutsioone Peruu demokraatiaprotsessi toetuseks;— võttes arvesse professor Salomon Lerner Febresi juhitava tõe ja leppimise komitee aruannet Peruus
ajavahemikul 1980–2000 toimunud kohutavate sündmuste kohta;
— võttes arvesse kodukorra artikli 115 lõiget 5,
A. arvestades, et endine president Alberto Fujimori vahistati T šiilis rahvusvahelise vahistamismääruse
alusel, mille andsid välja Peruu ametivõimud;
B. arvestades, et Fujimori oli Peruus võimul aastatel 1990–2000, tema vastu on Peruus esitatud 22 süüdis-
tust inimõiguste rikkumises ja korruptsioonis ning lisaks on kongress ja valimisnõukogu keelanud tal
kandideerida kuni 2011. aastani;
C. arvestades, et Euroopa Parlament on Peruu demokraatiaprotsessi tingimusteta toetanud alates Fujimori
režiimi kokkuvarisemisest 2000. aastal;
D. arvestades, et endise presidendi Fujimori väljaandmise küsimus puudutab kahte riiki, millega Euroopa
Liidul on tugevad ja privilegeeritud partnerlussuhted kahe piirkonna vahelise strateegilise assotsiatsiooniraames, mille osas esmakordselt lepiti kokku Rio de Janeiros 1999. aasta juulis;
E. arvestades, et T šiili ja Peruu vahel on sõlmitud kahepoolne kokkulepe väljaandmise koht ning see on
jõus alates 1936. aastast;
F. arvestades, et T šiili kohtuvõimud on otsustanud algatada endise presidendi Fujimori väljaandmise
Peruule,
1. tervitab T šiili ja Peruu ametivõime tõhusa koostöö puhul Fujimori kinnipidamisel, samuti T šiili ameti-
võimude otsust algatada ametlikult väljaandmine;
2. kordab, et võitlus karistamatusega on Euroopa Liidu inimõiguste poliitika üks nurgakivi; on seisukohal,
et kõikide partnerite kohus on teha koostööd demokraatia ja inimõiguste austamise nimel;
3. toetab seetõttu Fujimori väljaandmist Peruule, mida on juba ka ametlikult taotletud, et Fujimori vastaks
kohtu ees talle esitatud süüdistustele; väljendab täielikku usaldust T šiili ja Peruu kohtusüsteemi suhtes ning
usub, et kõnealune väljaandmine toimub täielikult ettenähtud menetlusi ja kehtivaid õigusakte järgides ning
Fujimori kohtuprotsess viiakse läbi kooskõlas rahvusvaheliste normidega;
4. palub tungivalt Peruu valitsusel rakendada kõiki vajalikke meetmeid, et tagada Fujimori vastu esitatud
süüdistustega seoses tunnistajate täielik kaitse, nagu ombudsmani büroo 2005. aasta septembris soovitas;
5. teeb presidendile ülesandeks edastada käesolev resolutsioon nõukogule ja komisjonile ning T šiili ja
Peruu valitsustele.24.11.2006 C 287 E/330 Euroopa Liidu Teataja
Neljapäev, 19. jaanuar 2006ET
P6_TA(2006)0353

Euroopa Parlamendi kaasatus Haagi konverentsi töösse

Euroopa Parlamendi resolutsioon Euroopa Parlamendi kaasatuse kohta Haagi konverentsi töösse ühenduse liitumise järel

Euroopa Parlament,

- võttes arvesse ettepanekut võtta vastu nõukogu otsus Euroopa Ühenduse ühinemise kohta Haagi rahvusvahelise eraõiguse konverentsiga (KOM(2005)0639);

- võttes arvesse oma 7. septembri 2006. aasta seisukohta ettepaneku kohta võtta vastu nõukogu otsus Euroopa Ühenduse ühinemise kohta Haagi rahvusvahelise eraõiguse konverentsiga [1];

- võttes arvesse kodukorra artikli 108 lõiget 5,

A. arvestades, et ühenduse liitumine Haagi rahvusvahelise eraõiguse konverentsiga (CODIP) peaks parandama rahvusvahelise tsiviil- ja äriõiguse ning ühenduse õiguse kooskõla ja suurendama märkimisväärselt ühenduse mõju selles foorumis;

B. arvestades, et Haagi rahvusvahelise eraõiguse konverentsi konventsioonid on tsiviil- ja äriõiguses asendamatud võrdlemisalused;

C. arvestades, et Amsterdami lepingust alates on ühendusel olnud pädevus võtta õigusalase koostööga tsiviilasjades seonduvaid meetmeid, mis on piiriülese toimega ulatuses, mis on vajalik siseturu nõuetekohaseks toimimiseks;

D. arvestades, et selliste meetmete vastuvõtmisel, mille puhul ei ole tegemist ainuüksi Euroopa Parlamendiga konsulteerimisega, osaleb ta kaasõigusloojana;

E. arvestades, et mitmed ühenduse poolt vastu võetud või kaalutavad juriidilised dokumendid kattuvad küsimustega, millega Haagi konverents on tegelenud või võib tulevikus tegeleda;

F. arvestades, et ühenduselt palutakse üha sagedamini aktiivset osalemist Haagi rahvusvahelise eraõiguse konverentsi prioriteetide määramisel ja tagamisel, et need ühtiksid Haagi õigusalase koostöö programmi, finantsteenuste tegevuskava ja siseturu strateegiaga ning üldisemalt komisjoni tööprogrammiga;

G. arvestades, et komisjonilt nõutakse Euroopa Parlamendiga konsulteerimist läbirääkimiste volituste ettepanekute ja "lahususklauslite" vajalikkuse osas;

H. arvestades, et seetõttu on vajalik Euroopa Parlamendi tihedam seotus Haagi konverentsi tegevusega ja parlamendiga konsulteerimine toimuva osas, et tagada ka demokraatlikum kontroll komisjoni kui konverentsi ühenduse ainuesindaja osaluse üle, ja ta tegevuse, mille vastu kodanikel ja praktikutel on märkimisväärne huvi, suurem läbipaistvus ning avatus,

1. kutsub nõukogu ja komisjoni üles küsima iga kord Euroopa Parlamendi arvamust ühenduse vajaduse kohta ühineda olemasolevate konventsioonidega, mille on ratifitseerinud oluline arv liikmesriike;

2. otsustab uurida koos konverentsiga igakülgselt koostöö edasisi viise ja näitab üles initsiatiivi, asutades koos riiklike parlamendiliikmetega "parlamentaarse foorumi", et jälgida konverentsi tööd ja teavitada sellest;

3. kutsub nõukogu ja komisjoni üles esitama sobivaid menetlusi, mis võimaldaks parlamendil täita Haagi rahvusvahelise eraõiguse konverentsi raames asjakohast rolli;

4. teeb presidendile ülesandeks edastada käesolev resolutsioon nõukogule, komisjonile ning liikmesriikide valitsustele ja parlamentidele.

[1] Vastuvõetud tekstid, P6_TA(2006)0345.

--------------------------------------------------
P6_TA(2006)0416

Tulevased meetmed patentide valdkonnas

Euroopa Parlamendi resolutsioon tulevase patendipoliitika kohta Euroopas

Euroopa Parlament,

- võttes arvesse komisjoni 24. juuni 1997. aasta rohelist raamatut ühenduse patendi ja patendisüsteemi kohta Euroopas - innovatsiooni edendamine patentide abil (KOM(1997)0314);

- võttes arvesse Euroopa Parlamendi ja nõukogu 6. juuli 1998. aasta direktiivi 98/44/EÜ biotehnoloogialeiutiste õiguskaitse kohta [1];

- võttes arvesse oma 26. oktoobri 2005. aasta resolutsiooni biotehnoloogialeiutiste patentide kohta [2];

- võttes arvesse konsultatsiooni, mille komisjon algatas 9. jaanuaril 2006 Euroopa tulevase patendipoliitika kohta;

- võttes arvesse kodukorra artikli 103 lõiget 2,

A. arvestades, et ühenduse patenti käsitlevate ettepanekute puudujääkide kõrvaldamine lähemas tulevikus on ebatõenäoline;

B. arvestades, et tõhus, konkurentsivõimeline ja kulutasuv, kõigile kättesaadav patendisüsteem on Lissaboni strateegia tähtsaim nõue konkurentsivõimelise teadmistepõhise ühiskonna saavutamiseks ning olulise tähtsusega nii väikeste ja keskmise suurusega ettevõtete kui ka suurte äriühingute edenemise seisukohalt,

C. arvestades, et üha rohkem muretsetakse soovimatute patentide pärast mitmetes valdkondades ning demokraatliku kontrolli puudumise pärast selliste patentide andmise, kinnitamise ja jõustamise menetluste üle;

1. nõuab tungivalt, et komisjon uuriks kõiki võimalusi patendisüsteemide ja patendialaste kohtuvaidluste süsteemide parandamiseks ELis, mille hulka kuulub osalemine täiendavates aruteludes Euroopa patendialaste kohtuvaidluste kokkuleppe (EPLA) üle ning Müncheni konventsiooniga ühinemine ja ühenduse patenti käsitlevate ettepanekute läbivaatamine; on EPLA osas arvamusel, et esitatud teksti tuleb tunduvalt parandada, vastates muredele demokraatliku kontrolli, kohtuliku sõltumatuse ja kohtuvaidluste kulude pärast, ja vaja on rahuldavat ettepanekut EPLA kohtu töökorra kohta;

2. tuletab komisjonile meelde, et kõikidele õigusloome ettepanekutele tuleks lisada põhjalik mõjuanalüüs, mis käsitleb patendi kvaliteeti, patendisüsteemi haldamist, kohtulikku sõltumatust ja kohtuvaidluste kulusid;

3. taotleb, et parlamendi õigusteenistusel palutaks esitada vahearvamus ELiga seotud aspektide kohta EPLA võimaliku sõlmimise puhul liikmesriikide poolt, arvestades EPLA osalist kattumist acquis communautaire'iga, ning selgitada õigusloomealaseid pädevusi kõnealuses valdkonnas;

4. teeb presidendile ülesandeks edastada käesolev resolutsioon nõukogule, komisjonile ning liikmesriikide valitsustele ja parlamentidele.

[1] EÜT L 213, 30.7.1998, lk 13.

[2] Vastuvõetud tekstid, P6_TA(2005)0407.

--------------------------------------------------
P6_TA(2006)0439

Rahuprotsess Hispaanias

Euroopa Parlamendi resolutsioon rahuprotsessi kohta Hispaanias

Euroopa Parlament,

- võttes arvesse kodukorra artikli 103 lõiget 2,

1. ühineb Austria eesistumise ajal 23. ja 24. märtsil 2006. aastal kokku tulnud Euroopa Ülemkogu deklaratsiooniga, milles tervitatakse Hispaania peaministri avaldusi terroristliku rühmituse ETA püsivat relvarahu käsitleva teate kohta;

2. toetab Euroopa Parlamendi presidendi Josep Borrelli 22. märtsi 2006. aasta avaldust, milles märgitakse, et "see on hea uudis Hispaania ühiskonna ja kogu Euroopa jaoks, ning see näitab, et terrorismiga on võimalik võidelda demokraatia jõu abil; see on aeg ilmutada rahu ja ettevaatust, aeg meenutada terrorismi arvukaid ohvreid ning aeg lootuseks ja kõikide demokraatlike poliitiliste jõudude ühtsuseks";

3. palub nõukogul ja komisjonil vastavalt sellele tegutseda;

4. mõistab hukka vägivalla, sest see on moraalselt vastuvõetamatu ning demokraatiaga absoluutselt kokkusobimatu;

5. väljendab solidaarsust terrorismi ohvritega;

6. toetab võitlust terrorismi vastu ning Baskimaa rahualgatust, mille oma ainupädevuse kohaselt on teinud Hispaania demokraatlikud institutsioonid;

7. teeb presidendile ülesandeks edastada käesolev resolutsioon nõukogule, komisjonile ja liikmesriikide valitsustele.

--------------------------------------------------